R A T I 0. 27 



hoc parentandi officium nunc praestandum est nemini. Vivitis enim omnes, 

 Viri clarissinii! sic vivitis atque valetis, ut quas dedit vobis Deus vitam 

 viresque, prolatis etiam ad communem notitiam scriptis, dicare pergatis iuven- 

 tutis Academicae commodis, Reipublicae literariae incremento, Academiae 

 emolumento ac gloriae. Hoc autem si, grata Deo mente, vobis omnibus 

 gratulor, Collegae Honoratissimi! iis certe vestrum baud infimo loco, quos, 

 aetatis causa iam otium honorificum nactos, vel sic tamen salvos vigentes- 

 que gaudemus, imo hoc fruentes insigni beneficio Dei, ut vel in senectute 

 floreant, atque Academiae, Literis, Patriae sese utilissimos praestent. 



Quod, ut absentes sileam, tibi dictum sit, Celeberrime TYDEMAN! in 

 cuius dictis , scriptis , factis iuvenilem pene vigorem desideramus numquam , 

 cuique diutinam vitam a Deo exoptamus in tuorum atque Patriae bonum! 



Qui autem te silere nunc possem, Coniunctissmie VAN HENGEL! qui 

 quantopere pergas semper mandatam tibi Spartam tueri, et Commcntarius 

 ille tuus nuper editus probat, quaeque indefesso studio nova opera paras 

 etiam porro diu testificatura speramus. Quid mirum, si viro tarn alacri tam- 

 que studiosae iuventuti, Academiae, Ecclesiae utilissimo semper, a Rege 

 successor nondum sit datus? Nos certe, qui te in Facultate Collegam 

 diligimus et maximi facimus, te tibi unum optimum fuisse successorem 

 gaudemus. Velit autem Deus sic porro tibi vitam viresque largiri, ut per 

 multos etiam annos et nobis supersis et Theologorum in Patria Nestor 

 tuo iure omnibus audias! 



Et te omnium nomine coram nunc alloqui magno mihi gaudio est, 

 Cl. REINWARDT! Quam enim, die x Junii, privatim tibi gratulabatur 

 Senatus, gratulabanturque magno numero amici, cultores, discipuli in 

 patria omnes: Professorii muneris memoriam iam quinquagenarii celebra- 

 tam, hanc festo hoc die, grato animo, sic recolimus publice, ut nulla non 

 pro vita tua atque salute Deo vota feramus. 



Haec autem vota et te prosequuntur, JANE VAN DEB HOE YEN! Vir 

 Celeberrime! Quae nimirum tibi felicitas contigit, ut quintum Professionis 

 lustrum omnibus plaudentibus perficeres in magnum disciplinae, in qua 

 regnas, et Academiae emolumentum, omnibus nobis excitat desiderium 

 fore, ut, quod REINWARDTIO datum est, totidem et tibi ea, quae effluxe- 

 runt, professionis tuae lustra sequantur. 



4* 



